**Giftsumak** (*Toxicodendron radicans*) er en plante i familien Anacardiaceae. 

Planten er en løvfellende, forvedet klatreplante som dekker skogbunnen og kryper opp langs trestammer i løvskoger. Den klatrer ved hjelp av festerøtter. Bladene er trekoblete. Blomsterstanden er et 5 cm langt aks. Frukten er en avlang steinfrukt som er gråhvit når den er moden.

Til tross for det engelske navnet «poison ivy», er planten ikke nært beslektet med eføy (*Hedera helix*). Planten produserer urushiol, en hudirritant som hos de fleste mennesker forårsaker et kraftig og sterkt kløende utslett, også kjent som urushiol-indusert kontaktdermatitt (kontakteksem). Urushiol er ikke regnet som en gift, men et allergen, da det får kroppens immunforsvar til å svare med en allergisk reaksjon. Selv en lett berøring av hud mot denne planten kan gi alvorlige, brannsårliknende utslett. 

Giftsumak er viktig for dyrelivet. Mange fugler og småpattedyr bruker plantene som skjulested eller bygger reir her. Bomullshalekaniner eter kvistene om vinteren, og bærene er viktig føde for nordkrattvaktel, villkalkun, hakkespetter, stær, hvitstrupespurv, myrteparula og andre fugler. Hvithalehjort beiter på bladene om våren og sommeren.

Arten er ganske variabel og deles i flere underarter. Den er utbredt i østlige deler av Canada og USA, i fjellene i Mexico og Guatemala og på Bahamas og Bermuda. Subsp. *hispidum* vokser i Kina, Japan og på de russiske øyene Kurilene og Sakhalin. 

Denne planten brukes i det homeopatiske preparatet *Rhus Toxicodendron*. Det hevdes at den hjelper mot blant annet leddsmerter, stive muskler, RLS og hudproblemer.

Galleri
-------

* BladverkBladverk
* BlomsterBlomster
* BærBær
* HøstfargeHøstfarge
* Blemmer på huden etter kontakt med plantenBlemmer på huden etter kontakt med planten

Kilder
------

* S.S. Weeks og H.P. Weeks (2012). *Shrubs and Woody Vines of Indiana and the Midwest: Identification, Wildlife Values, and Landscaping Use*. Purdue University Press. s. 356. ISBN 978-1-55753-610-5.
* «Poison Ivy». Illinois Wildflowers. Besøkt 7. mai 2018.
* «*Toxicodendron radicans*». *GRIN*. Besøkt 14. februar 2016.
* «*Toxicodendron radicans* subsp. *hispidum*». *Flora of China*. Besøkt 14. februar 2016.
* «Rhus tox». British Homeopathic Association. Besøkt 14. februar 2016.

Eksterne lenker
---------------

* (en) *Giftsumak* – oversikt og omtale av artene i WORMS-databasen Rediger på Wikidata

* (en) *Giftsumak* i Encyclopedia of Life Rediger på Wikidata

* (en) *Giftsumak* i Global Biodiversity Information Facility Rediger på Wikidata

* (sv) *Giftsumak* hos Dyntaxa Rediger på Wikidata

* (en) *Giftsumak* hos ITIS Rediger på Wikidata

* (en) *Giftsumak* hos NCBI Rediger på Wikidata

* (en) *Giftsumak* hos The International Plant Names Index Rediger på Wikidata

* (en) *Giftsumak* hos Tropicos Rediger på Wikidata

* (en) *Kategori:Toxicodendron radicans* – bilder, video eller lyd på Wikimedia Commons Rediger på Wikidata

* (en) *Toxicodendron radicans* – galleri av bilder, video eller lyd på Wikimedia Commons Rediger på Wikidata

* *Toxicodendron radicans* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Canadian Encyclopedia **·** LCCN
 |